สควิดเกม เดอะ ชาเลนจ์

สควิดเกม เดอะ ชาเลนจ์ () เป็นรายการโทรทัศน์เรียลลิตีโชว์การแข่งขันที่อิงมาจากซีรีส์ละครเกาหลีเรื่อง สควิดเกม เล่นลุ้นตาย รายการมีผู้เล่นจำนวน 456 คน (เป็นจำนวนผู้เข้าร่วมที่มากที่สุดเป็นอับดับ 2 ในประวัติศาสตร์ของเรียลลิตีโทรทัศน์รองจากบีสต์เกมส์) เพื่อชิงเงินรางวัล 4.56 ล้านดอลลาร์สหรัฐซึ่งถือเป็นเงินรางวัลก้อนใหญ่ที่สุดเป็นอันดับ 2 ในประวัติศาสตร์เรียลลิตีโทรทัศน์

สควิดเกม เดอะ ชาเลนจ์ในฐานะซีรีส์ออริจินอลของเน็ตฟลิกซ์ได้รับการผลิตด้วยความร่วมมือระหว่างบริษัทผลิตรายการโทรทัศน์อิสระ 2 บริษัทคือสตูดิโอแลมเบิร์ตและเดอะการ์เดน โดยสตูดิโอแลมเบิร์ตเป็นผู้นำในการผลิตในสหราชอาณาจักร 5 ตอนแรกของรายการออกฉายทั่วโลกในวันที่ 22 พฤศจิกายน พ.ศ. 2566 ทางเน็ตฟลิกซ์ ตอนที่ 6-9 ออกฉายในวันที่ 29 พฤศจิกายน ส่วนตอนที่ 10 ที่เป็นตอนจบออกฉายในวันที่ 6 ธันวาคม 4 ตอนแรกของฤดูกาลที่ 2 ปล่อยฉายเมื่อวันที่ 4 พฤศจิกายน พ.ศ. 2568 ตอนที่ 5-8 ปล่อยฉายเมื่อวันที่ 11 พฤศจิกายน และตอนสุดท้ายของฤดูกาลจะปล่อยฉายในวันที่ 18 พฤศจิกายน

รายการนี้ติดอันดับ 1 ในรายชื่อรายการภาษาอังกฤษยอดนิยม 10 อันดับแรกของเน็ตฟลิกซ์ในช่วง 2 สัปดาห์แรกหลังออกฉาย โดยมียอดเข้าชม 20.5 ล้านครั้งในสัปดาห์แรก 11.4 ล้านครั้งในสัปดาห์ที่ 2 และ 6.6 ล้านครั้งในสัปดาห์ที่ 3 รวมมียอดเข้าชมมากกว่า 224 ล้านชั่วโมงในช่วง 21 วันแรก ในวันที่ 10 กรกฎาคม พ.ศ. 2568 รายการยืนยันการสร้างฤดูกาลที่ 3

ภาพรวม

 อ้างอิง 

 แหล่งข้อมูลอื่น 



หมวดหมู่:สควิดเกม เล่นลุ้นตาย
หมวดหมู่:ผลงานต้นฉบับภาษาอังกฤษของเน็ตฟลิกซ์
หมวดหมู่:รายการเรียลลิตีโชว์การแข่งขัน
หมวดหมู่:รายการโทรทัศน์ที่มีฉากในสหราชอาณาจักร